b'\n_START_ARTICLE_\nArtemis Fowl: Evighedskoden\n_START_SECTION_\nUdgivelse\n_START_PARAGRAPH_\nBogen blev udgivet af Viking Press i 2003. Den danske udgave udkom samme \xc3\xa5r p\xc3\xa5 Aschehoug Dansk Forlag, oversat af Tom Havemann.\n_START_SECTION_\nHandling\n_START_PARAGRAPH_\nUd fra noget stj\xc3\xa5lent fe-teknologi har Artemis Fowl fremstillet verdens nok bedste computer, der er i stand til at bryde alle koder og opfange overv\xc3\xa5gningssignaler. Artemis har arrangeret et m\xc3\xb8de med forretningsmanden John Spiro. M\xc3\xb8det foreg\xc3\xa5r p\xc3\xa5 en fiskerestaurant og Artemis pr\xc3\xa6senterer terningen for Spiro og giver ham en lille demonstration. Desv\xc3\xa6rre er fe-teknologien indstillet forkert, s\xc3\xa5 terningen opfanger nogle signaler fra NIS-satellitter, da Spiro vil h\xc3\xb8re om den kan finde nogle satellitter, som overv\xc3\xa5ger ham. Artemis afbryder hurtigt terningen, og Spiro er blevet meget interesseret i den. Men da Artemis fort\xc3\xa6ller at den ikke er til salg, bliver Spiro sur og tager terningen med hjem til USA, og beder hans bodyguard Arno Blunt om at udrydde dem.'